El barri del Rec d'Igualada tornarà a transformar-se del 8 a l'11 de novembre.
Les antigues adoberies seran ocupades per grans marques de moda i dissenyadors emergents que convertiran aquests espais en autèntics experiments de retail.
Rec.0 és una concentració de vendes especials inèdita, un festival de moda, cultura i gastronomia que revoluciona tota una ciutat durant quatre dies.
Dins de les accions que es duran a terme en aquesta nova edició de Rec.0, destaca el nou premi que atorgaran conjuntament 080 Barcelona Fashion i Recstores, consistent en una pop-up store a la zona de dissenyadors durant els quatre dies de Rec.0.
El concurs es vehicularà a través de Facebook, on els dissenyadors i marques joves podran presentar els seus treballs.
Els deu finalistes seran els que es decideixi per votació popular.
D'aquests deu, un jurat format per Miriam Ponsa (dissenyadora), Eugènia Sendra, (periodista de moda), un membre de 080 Barcelona Fashion i un membre de Recstores, escolliran tres finalistes d'on, finalment, es decidirà el guanyador o guanyadora.
El concurs està obert i finalitzarà el 27d'octubre.
L'entrega del premi serà el dia 2 de novembre en un acte a la botiga NU de Barcelona, espai dels dissenyadors Josep Abril, Miriam Ponsa i Txell Miras.
Rec.016, el festival de moda de referència
100 dissenyadors i marques de moda es repartiran en quatre grans zones del barri del Rec, en un circuit urbà i obert a tothom, on es combina el patrimoni industrial de fa segles amb la creativitat dels espais i les marques de moda.
Les grans marques desembarquen al Rec.0 amb tots els seus recursos, oferint una imatge única en espais industrials molt especials.
I noves incorporacions com Reebok, Quiksilver, Boboli, Furest, DC o Roxy, la moda de Sessùn, Samsoe Samsoe o Little Creative Factory i el retorn de Tsunami o Loreak Mendian, convertiran aquesta edició del Rec.0 en la més sòlida des que va començar.
El disseny independent arriba de la mà del Rec Pop Up Day Estrella Damm que creix per donar cabuda a marques emergents que busquen donar-se a conèixer.
En aquesta ocasió hi haurà diferents espais on durant els quatre dies hi passaran les següents marques: Costalamel, Colmillo de Morsa, Bless the Mess, Maria Roch, CUS, Victoria Barrueco, Nou Moscada, Punto Tres, Marola, Magan i Lost Wolf.
I també, com sempre, al Rec.0 continua el talent creatiu de dissenyadors com Carlotaoms, Ssic and Paul, Pau Esteve, IKA Editions, Les Chausseurs, Dorotea, LOA, Rita Row o Kinetik Supply, i els més consolidats, com Txell Miras, Miriam Ponsa, Josep Abril, Who, Ingrid Munt, Gorni Kramer, Susi Sweet Dress, Visual Poetry Barcelona, David Valls, Jordi Rafart i Veneno en la Piel que seran en diferents espais, amb una oferta de moda singular.
A més de moda, música i menjar de carrer
L'oferta de moda, eix principal del Rec.0, es completa amb una programació cultural gratuïta i un oferta gastronòmica completa amb més de 40 food trucks.
En l'apartat musical, hi haurà dos escenaris on hi passaran grups com Maïa Vidal, Intana, Bastante, Mundo Chillón o Black Kiss Superstar.
A més, presentacions de llibres, projeccions audiovisuals i dansa en diferents espais del circuit, per tal que el visitant visqui una experiència que barregi la moda amb la cultura més emergent.
Rec.0 Experimental Stores va néixer l'any 2009 de la mà de professionals del món del disseny i la comunicació per reivindicar el patrimoni del barri del Rec d'Igualada.
En aquests vuit anys s'ha convertit en un festival de referència del món de la moda i de la cultura, amb la singularitat de donar vida a un patrimoni industrial únic a Catalunya.
A la darrera edició, celebrada el maig de 2017 van passar pel Rec.0 unes 120.000 persones.
Rec.0 Experimental Stores desenvolupa la seva comunicació a través de la pàgina web ( www.rec0.com ) i les xarxes socials Facebook, Twitter i Instagram.